Mestská časť Bratislava - Nové Mesto

Materiál na rokovanie						            č. k. 7195/1256/2016/PR/BIHJ
miestneho zastupiteľstva
dátum 22.03.2016

Návrh na zverenie do správy príspevkovej organizácie EKO podnik verejnoprospešných služieb, Halašova 20, 832 90 Bratislava, časti lokality „Zátišie“ 

Predkladateľ :			Materiál obsahuje :	
Ing. Mgr. Ľubomír Baník		1. Návrh uznesenia	
prednosta 
Miestneho úradu mestskej časti Bratislava – Nové Mesto
Podpis 		2.	Dôvodová správa	
		3.	katastrálna mapa
4.	Územnoplánovacia informácia mestskej časti Bratislava – Nové Mesto                           č. 2243/919/2016/ZO/KADZ	
			
Zodpovedný:			
Mgr. Marianna Moravcová Tomčíková				
			
vedúca oddelenia PPČESČaSP
Podpis			
			
Spracovateľ:			
Mgr. Jana Biharyová			
			
referent oddelenia PPČESČaSP
Podpis			
Na rokovanie prizvať:			
Ing. Róberta Molnára			
riaditeľa
EKO podniku verejnoprospešných služieb			

marec 2016
	
Návrh uznesenia

Miestna rada  
po prerokovaní materiálu

o d p o r ú č a

Miestnemu zastupiteľstvu    

schváliť

návrh zverenia nehnuteľného majetku mestskej časti Bratislava – Nové Mesto v tejto špecifikácií:
-	časť pozemku registra „C“ KN parc. č. 12780/1 – ostatné plochy 
-	pozemok registra „C“ KN parc. č. 12781/16 – zastavané plochy a nádvoria
-	pozemky registra „C“ KN parc. č. 12780/27 až parc. č. 12780/170 - zastavané plochy a nádvoria 
; všetko o celkovej výmere 19 035,30 m2 a v účtovnej hodnote 1 971 486,02 € (slovom: jeden milión deväťstosedemdesiatjedentisíc štyristoosemdesiatšesť EUR 2/100) 

; v katastrálnom území Nové Mesto, evidované na liste vlastníctva číslo 5510 v rozsahu vyznačenom na katastrálne mape

•	pre EKO - podnik verejnoprospešných služieb, so sídlom Halašova 20, 832 90 Bratislava,               IČO: 00 491 870

•	na dobu neurčitú

•	za účelom: 
a)	zariadenia administratívy, správy a riadenia; 
b)	zariadenia a vedenia technickej a dopravnej vybavenosti pre obsluhu územia;
c)	zariadenie na separovaný zber komunálnych odpadov miestneho významu;
d)	zariadenie výrobných a nevýrobných služieb;
e)	skladový areál;
f)	zariadenie a vedenie technickej a dopravnej vybavenosti pre obsluhu územia.

- bez pripomienok

- s pripomienkami

Dôvodová  správa

EKO - podnik verejnoprospešných služieb (ďalej aj ako „príspevková organizácia“) požiadal na konci minulého roka o zverenie časti nehnuteľného majetku, a to pozemku registra „C“ KN parc. č. 12780/1 ostatné plochy, k. ú. Nové Mesto, zapísanom na liste vlastníctva č. 5510 vo výlučnom vlastníctve mestskej časti. Rozsah požadovaného zverenia bol zaznamenaný na katastrálnej mape. Vo               vyznačenom rozsahu bolo zrejmé, že predmetom zverenia nie je citovaný pozemok o celkovej výmere 30606 m2, ale jeho časť a samostatné parcely, na ktorých sa nachádzali stavby garáží. Keďže lokalita Zátišie je verejným priestranstvom, a podľa Zriaďovacej listiny (vrátane jej všetkých dodatkov)        príspevkovej organizácie je hlavným predmetom zabezpečovanie verejnoprospešných služieb             pri výkone samosprávnych funkcií mestskej časti, pričom jednou z verejnoprospešných činností je likvidácia nelegálnych skládok odpadu z verejných plôch (bod 1.4.2.).

Vo veci bližšej špecifikácie účelu zverenia lokality „Zátišie“ bola vypracovaná Územnoplánovacia informácia zo dňa 22.01.2016. Príspevková organizácia účel využitia lokality „Zátišie“ spresnila         nasledovne:
a)	zariadenia administratívy, správy a riadenia; 
b)	zariadenia a vedenia technickej a dopravnej vybavenosti pre obsluhu územia;
c)	zariadenie na separovaný zber komunálnych odpadov miestneho významu;
d)	zariadenie výrobných a nevýrobných služieb;
e)	skladový areál;
f)	zariadenie a vedenie technickej a dopravnej vybavenosti pre obsluhu územia.
   
Nakoľko sa na časti pozemku registra „C“ KN parc. č. 12780/1 nachádzajú stavby garáži, o ktorých odstránení rozhoduje v súčasnej dobe oddelenie územného konania a stavebného poriadku, lokalita „Zátišie“ sa príspevkovej organizácií zveruje v rozsahu vyznačenom na katastrálnej mape. Po             odstránení zostávajúcich stavieb garáži, budú zo strany oddelenia právneho, podnikateľských činností, evidencie súpisných čísiel a správy pozemkov spracované podklady k sceleniu parciel, na ktorých sa nachádzajú/nachádzali stavby garáži a geodetické zamerania zverenej lokality.